DA Den Europæiske Unions Tidende C 260/16

Domstolens dom (Tredje Afdeling) af 18. juli 2013 — Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd mod Asda Stores Ltd (anmodning om præjudiciel afgørelse fra Court of Appeal (England & Wales) (Civil Division) — Det Forenede Kongerige)

(Sag C-252/12) (1)

(Varemærker - forordning (EF) nr. 207/2009 - artikel 9, stk. 1, litra b) og c), artikel 15, stk. 1, og artikel 51, stk. 1, litra a) - begrundelser for fortabelse - begrebet »reel brug« - varemærke brugt sammen med et andet varemærke eller som en del af et sammensat varemærke - farver eller farvesammensætninger, hvori et varemærke anvendes - omdømme)

2013/C 260/27

Processprog: engelsk

Den forelæggende ret

Court of Appeal (England & Wales) (Civil Division)

Parter i hovedsagen

Sagsøgere: Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd

Sagsøgt: Asda Stores Ltd

Sagens genstand

Anmodning om præjudiciel afgørelse — Court of Appeal (England and Wales) (Civil Division) (Det Forenede Kongerige) — fortolkning af artikel 9, stk. 1, litra b) og c), artikel 15 og 51 i Rådets forordning (EF) nr. 207/2009 af 26. februar 2009 om EF-varemærker (den kodificerede version) — begrebet »reelt brug« — kombineret brug af figurmærker og ordmærker, der er registreret særskilt — varemærke, der ikke er registreret i farver, men som anvendes sammen med en bestemt farve, således at en del af offentligheden forbinder varemærket med denne farve

Konklusion

1) Artikel 15, stk. 1, og artikel 51, stk. 1, litra a), i Rådets forordning (EF) nr. 207/2009 af 26. februar 2009 om EF-varemærker skal fortolkes således, at betingelsen om »reel brug« som omhandlet i disse bestemmelser kan være opfyldt, når et EF-figurmærke kun bruges sammen med et EF-ordmærke, der lægges oven på figurmærket, og når kombinationen af de to varemærker desuden selv er registreret som et EF-varemærke, for så vidt som forskellene mellem den form, hvori varemærket bruges, og den form, hvori dette varemærke er blevet registreret, ikke forandrer nævnte varemærkes særpræg, sådan som det er registreret.

2) Artikel 9, stk. 1, litra b) og c), i forordning nr. 207/2009 skal fortolkes således, at når et EF-varemærke ikke er registreret i farver, men indehaveren har gjort omfattende brug heraf i en bestemt farve eller farvesammensætning, således at en betydelig del af offentligheden forbinder dette varemærke med denne farve eller farvesammensætning, er den farve eller de farver, som en tredjepart bruger ved gengivelsen af et tegn, der hævdes at krænke det nævnte varemærke, relevant for den samlede vurdering af enten risikoen for forveksling eller den samlede vurdering af den utilbørlige udnyttelse som omhandlet i denne bestemmelse.

3) Artikel 9, stk. 1, litra b) og c), i forordning nr. 207/2009 skal fortolkes således, at den omstændighed, at en betydelig del af offentligheden forbinder selve tredjeparten, der gør brug af et tegn, der hævdes at krænke det registrerede varemærke, med en bestemt farve eller farvesammensætning, som vedkommende bruger ved gengivelsen af dette tegn, er en relevant faktor i forbindelse med den samlede vurdering af risikoen for forveksling og for utilbørlig udnyttelse som omhandlet i denne bestemmelse.

(1) EUT C 227 af 28.7.2012.